Jak kożdego roku, tak i latoś we „Jedynce” uroczyście łobchodziylimy Dziyń Górnika, czyli Barborka. Pszywitalimy sie górniczym pozdrowiyniym Szczyńsć Boże. Śpiywalimy, tańcuwali, godali ślonskie wiersze np. ło Zgniluchu, co nic niy robi cały dziyń, ło Uwe i Wilim co sie durch wadziyli, ło Hilarym co szukoł breli. Wszyjscy - dziochy, chopcy i rechtory byli fest ustrojyni, bestos, że chcielimy podkryślić wyjontkowość tego dnia. Kultywujymy slonskie tradycje jus łod downa poprzes pszybliżanie dzieciom naszy gwary, śpiywanie ślonskich szlagierow, tańcuwanie ślonskich tańcow,
udział we konkursach gwary ślonski. Godomy niy ino ło ciynszki robocie górnikow, ale i ło poszanuwaniu roboty kożdego cowieka. To boł richtik fajny dziyń! Wszyjscy co wystympuwali, a było ich fest dużo spisali sie na medal. Naszym kochanym górnikom jesce ros życymy wszystkigo nojlepszego: niych Wasza Świynto Patronka Barbara szczerze Wos kożdego dnia. Na bezrok na pewno zaś bydymy uroczyście łobchodzić to piykne, ślonskie świynto.
szl_Latn szl_Latn